text: Штогадовы рэспубліканскі конкурс "Выратавальнікі вачыма дзяцей" праводзіцца ў 2016 годзе ў 18 раз. Яго арганізатары - МНС, Міністэрства адукацыі, Беларуская маладзёжная грамадская арганізацыя выратавальнікаў-пажарных, Добраахвотнае пажарнае таварыства, ОСВОД і аб'яднаная рэдакцыя часопісаў «Служба выратавання» і «Юный спасатель».
  У конкурсе могуць прыняць удзел дзеці ва ўзросце ад 7 да 17 гадоў. Для таго, каб патрапіць у фінал - на рэспубліканскі конкурс - трэба прайсці адбор на школьным, раённым, а затым абласным (у выпадку Мінска - гарадскім) этапе. Працы - пераможцы будуць прадстаўлены ў фінале.